Anhalt

Anhalt er en historisk region i det sentrale Tyskland, mellom Harzfjellene og elven Elben. Regionen utviklet seg ut fra distriktene Schwabengau og Gau Serimunt innenfor det tysk-romerske rike på 1000- og 1100-tallet, da det delvis østsaksiske og delvis svebiske huset Askanien ble besittere av området. I 1212 ble Anhalt et grevskap, under greve Henrik I. I 1570 ble deretter Anhalt et fyrstedømme, før det i 1863 ble et hertugdømme.

Under opprettelsen av Weimarrepublikken i 1918, ble hertugdømmet avløst av Fristaten Anhalt. Fristaten opphørte de facto å eksistere i 1933 under nasjonalsosialismens maktovertagelse, men eksisterte formelt inntil slutten av andre verdenskrig i 1945.

I 1945 ble regionen innlemmet i provinsen Sachsen. I 1946 skiftet denne navn til provinsen Sachsen-Anhalt. Etter den formelle oppløsningen av Fristaten Preussen i 1947, ble denne reorganisert som den nye delstaten Sachsen-Anhalt. I 1949 ble regionen Anhalt en del av Den tyske demokratiske republikk og under oppløsningen av landene i 1952, havnet Anhalt delvis i Bezirk Halle og dels i Bezirk Magdeburg.

Etter Tysklands gjenforening i 1990 ble regionen igjen en del av Sachsen-Anhalt. Navnet Anhalt overlevde i Landkreis Anhalt-Zerbst (1994–2007) og er siden 2007 å finne i Landkreis Anhalt-Bitterfeld. Den evangeliske landskirke i Anhalt har ennå den dag i dag sitt virkeområde i den historiske regionen Anhalt.

Historie

Samfunn
Folketall
 År Innbyggere Areal i km² 1818  122 447 2 299 1864  193 046 1875  213 565 1905  328 007 1925  351 045 mai 1939  436 213  2 314

Hovedstaden Dessau hadde 54 898 innbyggere i 1905.

Stat og forvaltning
Landkretser
Anhalt var frem til 1932 inndelt i 5 landkretser (Landkreise). Landkretsene var inndelt i kommuner (Gemeinden) og kommunefrie bezirke. De sistnevnte var igjen inndelt i slottsbezirke (Schloßbezirke), skogsbezirke (Forstbezirke), domenebezirke (Domänenbezirke) og riddergodsbezirke (Rittergutsbezirke). Tabellen nedenfor viser statistikken for 1. desember 1900 og 1. desember 1910.J. Richter, Geheimer Regierungsrat: Die endgültigen Ergebnisse der Volkszählung am 1. Dezember 1910 im Herzogtum Anhalt i Mitteilungen des Herzoglich Anhaltischen Statistischen Bureaus, 1912 – Nr. 50 der Veröffentlichungen, Dessau, 1912

Krets Areal InnbyggereKommunerBezirke1900 / 1910190019101900191019001910Landkreis Ballenstedt331,7830 294 31 1792015Landkreis Bernburg396,9193 386 90 7364516Landkreis Dessau424,5985 573 94 8545921Landkreis Köthen343,1353 691 55 0437943Landkreis Zerbst802,9753 141 59 3167924Sum2 299,38316 085 331 128282119

Store byer
De 16 største byene i 1939:

 By  InnbyggereDessau117 110RoßlauBernburg40 732Köthen32 037Zerbst22 149Coswig12 645Jeßnitz11 817Leopoldshall7 485Ballenstedt6 729Raguhn6 038Güsten5 997Nienburg5 961Hecklingen5 183Kochstedt5 173Gernrode4 457Radegast1 896

Andre byer:

 Gröbzig
 Harzgerode
 Hoym
 Sandersleben

Referanser

 Litteratur 

Eksterne lenker
 Verein für Anhaltische Landeskunde e.V.

Kategori:Tidligere fyrstedømmer
Kategori:Sachsen-Anhalts historie
Kategori:Stater og territorier etablert i 1212
Kategori:Stater og territorier opphørt i 1806
Kategori:Stater og territorier etablert i 1863
Kategori:Stater og territorier opphørt i 1918